Savner at spille live

Det første hint om genforeningen kom, da Kasper Eistrup i august optrådte solo med et par Kashmir-sange til fejringen af Smukfests 40 års fødselsdag og i et interview med P4 Østjylland fortalte, at han savnede at spille live.

Om Kashmir Kashmir blev dannet i 1991 på Kastanievej Efterskole, hvor Kasper Eistrup, Mads Tunebjerg og Asger Techau alle var elever.

Senere sluttede Henrik Lindstrand sig til bandet.

Gruppen deltog i 1993 i DM i Rock, men måtte se sig slået på målstregen af gruppen Dizzy Mizz Lizzy, der løb med sejren. Kashmir blev nummer to.

Den første plade, 'Travelogue', udkom i 1994, og siden blev det til i alt syv album.

Siden 2014 har bandet holdt pause på ubestemt tid.

Siden har det vist sig, at følelsen var gengældt blandt resten af bandets medlemmer.

- Tanken om, at de her sange ikke skulle spilles live igen med os fire som en unit, har jeg altid syntes var ærlig. Det har helt klart altid været et af de steder, hvor vi har fungeret allerbedst, siger trommeslager Asger Techau.

Jeg er helt sikker på, at den spilleglæde og energi, der kommer fra os, bliver højoktan. Asger Techau

Alle i bandet har haft brug for at finde ud af, hvem de hver især var uden for det store Kashmir-maskineri, men nu er gnisten vendt tilbage.

- Jeg tror, at der har været et kæmpe undertryk de senere år, som forhåbentlig bliver forløst på de her koncerter. Jeg er helt sikker på, at den spilleglæde og energi, der kommer fra os, bliver højoktan. Fordi vi simpelthen har sparet op over så mange år, siger Asger Techau.

Betyder genforeningen så også, at der er ny musik på vej fra Kashmir? Ikke umiddelbart, lyder svaret fra Kasper Eistrup:

- Jeg tror ikke, der kommer mere ny musik, men jeg vil heller ikke lukke døren, for jeg ved det ganske enkelt ikke. Jeg har ikke skrevet noget som helst, siden vi stoppede. Til gengæld har jeg lavet en masse billeder. Det kommer lidt det samme sted fra.

Genforeningen vækker jubel

P6 BEAT-vært Ander Bøtter har svært ved at få armene ned over de kommende koncerter:

At Kashmir spiller koncerter igen er uden tvivl årets største danske musiknyhed. Anders Bøtter, vært på P6 Beat

- At Kashmir spiller koncerter igen er uden tvivl årets største danske musiknyhed. Kashmir er et liveband, der har så stor rutine og så uhyre mange store sange, som betyder helt utrolig meget for både deres fans og dansk musikhistorie, at det kun kan blive overvældende godt.

Hør hele historien om Kashmir og baggrunden for de kommende koncerter, når P6 BEAT på lørdag hylder bandet med seks timers 'P6 BEAT Elsker Kashmir' fra klokken 10 til 16.